1 ปัจจัยเสี่ยง 

1.  ความเสี่ยงที่เกิดจากข้อพิพาททางกฎหมาย

บริษัทมีคดีเป็นโจทย์ฟ้องผู้รับเหมารายหนึ่งในการผิดสัญญารับเหมาก่อสร้างที่ล่าช้ากว่ากำหนด

ทำให้เกิดความเสียหายในการที่ไม่สามารถส่งมอบห้องชุดพักอาศัยให้แก่ผู้ซื้อได้ทันตามสัญญาจะซื้อจะขาย
มีทุนทรัพย์ฟ้องร้องจำนวน 261.48 ล้านบาท
และขณะเดียวกันก็ถูกผู้รับเหมารายเดียวกันฟ้องร้องเรียกค่าเสียหายมีทุนทรัพย์ฟ้องร้องจำนวน
46.67 ล้านบาท ซึ่งบริษัทได้บันทึกบัญชีไว้ในงบการเงินเป็นจำนวน 30.45 ล้านบาท หรือ ร้อยละ
65.25 ของทุนทรัพย์ที่ถูกฟ้องร้อง

เมื่อวันที่ 22 ธันวาคม 2546 ศาลชั้นต้นได้พิพากษาให้ผู้รับเหมาชำระเงินให้แก่บริษัทเป็นจำนวน
3.00 ล้านบาท และให้บริษัทชำระเงินให้แก่ผู้รับเหมาเป็นจำนวน 29.85 ล้านบาท
พร้อมดอกเบี้ยในอัตราร้อยละ 7.5 ต่อปี เป็นเงิน 12.36 ล้านบาท รวมเป็นเงินที่บริษัทต้องชำระ
หัก ส่วนที่ได้รับเป็นเงินทั้งสิ้น 39.21 ล้านบาท ผลต่างจำนวน 8.76 ล้านบาท
บริษัทยังไม่ได้บันทึกภาระหนี้สินไว้ในงบการเงิน
เนื่องจากทนายความเห็นว่ายังมีอีกหลายประเด็นที่เป็นประโยชน์ต่อบริษัท แต่ศาลยังมิได้พิจารณา
จึงได้ดำเนินการยื่นอุทธรณ์เมื่อวันที่ 20 กุมภาพันธ์ 2547
ขณะนี้อยู่ในขั้นตอนการพิจารณาของศาลอุทธรณ์ ทั้งนี้ส่วนต่างดังกล่าวเป็นเพียงร้อยละ 0.30
ของสินทรัพย์รวมเท่านั้น

2.  ความเสี่ยงด้านสภาพคล่อง

ความเสี่ยงด้านสภาพคล่องของธุรกิจพัฒนาอสังหาริมทรัพย์ โดยเฉพาะการพัฒนาโครงการอาคารชุด

พักอาศัยจะเกิดจากการที่ต้องใช้เงินลงทุนค่อนข้างสูงในการซื้อที่ดิน ค่าก่อสร้าง
และค่าใช้จ่ายในการดำเนินงาน ซึ่งต้องใช้ระยะเวลาก่อสร้างนานกว่าบ้านเดี่ยวและทาวเฮาส์
โดยกว่าจะรับรู้รายได้หรือมีกระแสเงินสดเข้ามาในบริษัทฯก็ต้องรอให้การก่อสร้างเสร็จสมบูรณ์ทั้งอาคารและเริ่มโอนกรรมสิทธิ์ได้

การลดความเสี่ยงในด้านดังกล่าวนั้น บริษัทฯได้ดำเนินการพร้อมๆกันในหลายด้าน คือ

1.  การเพิ่มทุนจดทะเบียนในเดือนพฤษภาคม 2547 จำนวน 473.41 ล้านบาท

2.  การขอ Project Loan Financing จากสถาบันการเงินเป็นการล่วงหน้า

3.  การขอ Housing Loan จากสถาบันการเงินเพื่อสนับสนุนผู้ซื้อของบริษัท

4.  การออกตั๋ว B/E เพื่อมาเสริมสภาพคล่องในช่วงที่ต้องการ

5.  การใช้กลยุทธ์การบริหารงานก่อสร้างให้เสร็จเร็วกว่าคู่แข่ง (Speed)

6.  การใช้กลยุทธ์การบริหารโครงการไม่ให้มีค่าใช้จ่ายสูงกว่างบประมาณ (Budget
    Awareness)

7.  กำหนดให้มีเงินสดในมืออยู่ในระดับที่เหมาะสมสำหรับใช้บริหารงาน

  จากการบริหารข้างต้นทำให้บริษัทฯ มีกระแสเงินสดหมุนเวียนอย่างเพียงพอตลอดปี 2547
  และคาดว่า

จะยังใช้แนวทางนี้ในการลดความเสี่ยงด้านสภาพคล่องต่อไปในปี 2548

3.  ความเสี่ยงด้านราคาวัสดุก่อสร้าง

การที่บริษัทกำหนดนโยบายให้ผู้รับเหมายื่นซองประมูลงานก่อสร้างในลักษณะ Lum Sum for
Project ทำให้ลดความเสี่ยงในการปรับตัวขึ้นของราคาวัสดุก่อสร้าง
โดยบริษัทมีทีมวิศวกรเข้าไปควบคุมและดูแลงานก่อสร้างอย่างใกล้ชิด อีกทั้ง บริษัทยังได้กำหนดใช้
Cost Leadership Strategy เป็นหลักในการบริหารงานโดยเร่งลดค่าใช้จ่ายในส่วนของ
Indirect Cost และ Direct Cost ได้แก่ การออกแบบและเลือกใช้วัสดุที่มีความเหมาะสม
ต้นทุนทางการเงิน และค่าใช้จ่ายด้านการตลาด เป็นต้น

4.  ความเสี่ยงด้านบุคลากร

ในรอบปี 2546 ต่อปี 2547 บริษัทเร่งพัฒนาและฝึกอบรมบุคลากรให้มีความรู้ ความสามารถ
เพื่อรองรับปริมาณงานที่เพิ่มมากขึ้น และได้นำระบบ Balance Scorecard, Key Performance
Indicator, Pay for Performance และ Continuous Process Improvement
มาใช้ในการกระตุ้นให้การปฏิบัติงานมีประสิทธิภาพมากขึ้น และเน้นที่การเพิ่มศักยภาพให้แก่บุคลากร

เพื่อให้สามารถแข่งขันกับภาคอุตสาหกรรมด้านการจ้างงาน
บริษัทได้ทำการปรับปรุงโครงสร้างเงินเดือน
โดยจัดจ้างสถาบันทีมีความชำนาญเปรียบเทียบข้อมูลของภาคอุตสาหกรรม
และปรับปรุงอัตราแรกจ้างและอัตราจ้างของพนักงานแต่ละระดับทั่วทั้งองค์กร
ซึ่งน่าจะบรรเทาปัญหาการเคลื่อนย้ายสถานที่ทำงานได้บ้าง
ในขณะเดียวกันกับการปรับปรุงเรื่องสวัสดิภาพพนักงานและสวัสดิการต่างๆเพื่อเพิ่มแรงจูงใจ